open-index/open-wikipedia-markdown huggingface dataset:
పోలీసులు

[thumb|మహిళా ఐపిఎస్ అధికారిణి [శిఖా గోయల్|''శిఖా గోయల్''|260x260px]]thumb|260x260px|న్యూఢిల్లీ లోని భారత జాతీయ పోలీసు మ్యూజియంలో భారతీయ పోలీసుల ర్యాంకులను సూచించే ప్రతిమలు
[thumb|260x260px|2015, ఆగస్టు 15న [హైదరాబాదులోని గోల్కొండ కోటలో తెలంగాణ ప్రభుత్వం నిర్వహించిన భారత స్వాతంత్ర్య దినోత్సవ వేడుకలలో భద్రతను పరిశీలిస్తున్న పోలీస్]]
శాంతి భద్రతలను సంరక్షిస్తూ, ప్రజల జీవితాలకు, ఆస్తులకూ రక్షణ కల్పిస్తూ, నేరాలు, విధ్వంసాలూ జరక్కుండా కాపాడేందుకు ప్రభుత్వాలు ఏర్పాటు చేసిన వ్యవస్థ పోలీసు.శాంతిభద్రతలను కాపాడటం, పౌరులను, వారి ఆస్తులను రక్షించడం, నేరాలను నిరోధించడం, దర్యాప్తు చేయడం, వారి అధికార పరిధిలో చట్టాలు, నిబంధనలను అమలు చేయడం వంటివి పోలీసుల బాధ్యత. వారు స్థానిక, ప్రాంతీయ లేదా జాతీయ పోలీసు బలగాలు వంటి ప్రభుత్వ సంస్థలు లేదా విభాగాల కోసం పని చేస్తారు, పోలీసు అధికారులు సాధారణంగా ఆత్మరక్షణ, తుపాకీలను ఉపయోగించడం, అరెస్టు విధానాలు, ట్రాఫిక్ నియంత్రణ, గుంపు నియంత్రణ, అత్యవసర ప్రతిస్పందన, ప్రథమ చికిత్స వంటి వివిధ నైపుణ్యాలలో శిక్షణ పొందుతారు.

వారి విధుల్లో తరచుగా కేటాయించిన ప్రాంతాలలో పెట్రోలింగ్, అత్యవసర కాల్‌లు, సంఘటనలకు ప్రతిస్పందించడం, నేరాలను పరిశోధించడం, అనుమానితులను ఇంటర్వ్యూ చేయడం, సాక్ష్యాలను సేకరించడం, అరెస్టులు చేయడం, కోర్టులో సాక్ష్యమివ్వడం, ఇతర చట్టాన్ని అమలు చేసే సంస్థలు, సిబ్బందితో కలిసి పనిచేయడం వంటివి ఉంటాయి.

సమాజంలో పోలీసుల పాత్ర సాధారణంగా ప్రజా భద్రతను నిర్వహించడం, చట్ట నియమాలను సమర్థించడం, అయితే వారి బాధ్యతలు, అధికారాలు వారు సేవ చేసే దేశం లేదా ప్రాంతాన్ని బట్టి మారవచ్చు.

## ఇండియన్ పోలీస్ సర్వీస్
భారత ప్రభుత్వ మూడు అఖిల భారత సర్వీసులలో ఇండియన్ పోలీస్ సర్వీస్ (ఐపిఎస్) ఒకటి, ఐపిఎస్ అధికారులు శాంతిభద్రతలను కాపాడటం, ప్రజా భద్రతను నిర్ధారించడం ఇంకా వివిధ స్థాయిలలో పోలీసు దళాలను నడిపించడం బాధ్యత వహిస్తారు.

## తెలంగాణ పోలీసులు
ఆంధ్రప్రదేశ్ రాష్ట్రం నుంచి తెలంగాణ రాష్ట్రం ఏర్పడిన తర్వాత 2014లో తెలంగాణ పోలీస్ శాఖ ఏర్పాటైంది.సమాజంతో మమేకం కావడానికి, నమ్మకాన్ని పెంపొందించడానికి తెలంగాణ పోలీసు శాఖ అనేక కార్యక్రమాలను ప్రారంభించింది. పౌరులు, పోలీసుల హక్కులు, బాధ్యతలను వివరించే సిటిజన్ చార్టర్ ను ఏర్పాటు చేసింది. ప్రజలలో భద్రత, భద్రత గురించి అవగాహన కల్పించడానికి ఈ విభాగం వివిధ కార్యక్రమాలను నిర్వహిస్తుంది.

## రాష్ట్ర ప్రభుత్వం
# సివిల్ పోలీస్ 
# ఎక్సైజ్ పోలీస్ 
# ఫైర్ పోలీస్ 
# ట్రాఫిక్ పోలీస్ 
# పోలీస్ ఎస్కార్ట్

## ఇవి కూడా చూడండి
* ఆంధ్ర ప్రదేశ్ పోలీస్
* రక్షకభట నిలయము
* హైవే పోర్టల్ పోలీస్
* సైబరాబాద్ మెట్రోపాలిటన్ పోలీసు
* శిఖా గోయల్

## మూలాలు


వర్గం:వృత్తులు
డెన్వర్

thumb|222x222px|డెన్వర్ నగరం
**డెన్వర్** నగరం, కౌంటీ అమెరికా సంయుక్త రాష్ట్రాలలోని కొలరాడో రాష్ట్రానికి రాజధాని. కొలరాడో రాష్ట్రంలోని అత్యధిక జనసాంద్రత కలిగిన నగరాలలో డెన్వర్ నగరానిది రెండవ స్థానం. మొదటి స్థానం **ఇ ఎల్ పాసో కౌంటీ ** ఇది 2010లో జనసాంధ్రతలో డెన్వర్‌ను అధిగమించింది. డెన్వర్ సౌత్ ప్లాట్ రివర్ వెల్లీ (దక్షిణ ప్లాట్ నదీలోయ ) లో హై ప్లెయిన్స్ (హై మైదానాలు) కు పశ్చిమ కొసలో రాకీ మౌంటెన్స్‌ యొక్క **ఫ్రంట్ రేంజ్** (ప్రథమ శ్రేణి) కి కొంచెం తూర్పుగా ఉపస్థితమై ఉంది. డెన్వర్ డౌన్‌టౌన్ జిల్లా **చెర్రీచెక్, సౌత్ ప్లాట్ రివర్ ** సంగమ ప్రాంతంలో రాకీ మౌంటెన్స్ ఫూట్ హిల్స్ (పర్వత దిగువ) కు సుమారు 12 మైళ్ళ దూరంలో ఉంటుంది. డెన్వర్ నగరానికి **మైల్ హై సిటీ** అనే మారు పేరు ఉంది. సముద్రమట్టానికి ఇది సరిగ్గా 1 మైల్ (1.6 కిలోమీటర్లు లేక 5,280 అడుగులు లేక 1,609.344 మీటర్లు) ఎత్తులో ఉండడమే ఇందుకు కారణం.

డెన్వర్ నగర జనాభా 600,158. జనసంఖ్యా పరంగా ఇది యు.ఎస్ నగరాలలో 27వ స్థానంలో ఉంది. డెన్వర్ 10వ కౌంటీ అయిన డెన్వర్ అరోరా బ్రూమ్‌ఫీల్డ్ కో మెట్రో పాలిటన్ స్టాటిస్టికల్ ఏరియా యొక్క 2009 జనసంఖ్య 2,552,195. ఇది జనసంఖ్యలో యు.ఎస్ మెట్రో పాలిటన్ స్టాటిస్టికల్ ఏరియాలలో 21వ స్థానంలో ఉంది. 12వ డెన్వర్ - అరోరా- బౌల్డర్ కంబైన్డ్ స్టాటిస్టికల్ ఏరియా 2009 జనసంఖ్య అంచనా 3,110,436. ఇది యు.ఎస్ మెట్రో పాలిటన్ స్టాటిస్టికల్ ఏరియాలలో 16వ స్థానంలో ఉంది. ఫీనిక్స్ తరువాత డెన్వర్ 500 మైళ్ళ (680 కిలోమీటర్లు) వ్యాసం కలిగిన మౌంటెన్ వెస్ట్, సౌ వెస్ట్ ప్రాంతంలో అధిక జనసాంధ్రత కలిగిన నగరం . రెండు రాష్ట్రాలకు చెందిన 18 కౌంటీలు కలిగిన ఫ్రంట్ రేంజ్ అర్బన్ కారిడార్‌లో డెన్వర్ అధిక జనాభా కలిగిన నగరం. 2009లో ఫ్రంట్ రేంజ్ అర్బన్ కారిడార్‌ జనాభా 4,328,406.

## మూలాలు

## వెలుపలి లింకులు

వర్గం:అమెరికా
వర్గం:భౌగోళిక ప్రాంతాలు
వర్గం:కొలరాడో
ఓపెన్‌షాట్

**ఓపెన్‌షాట్** అనేది లినక్స్ కొరకు రూపొందించిన ఒక వీడియో ఎడిటింగ్ సాఫ్టువేర్, ఇది పైథాన్, జిటికే, ఎమ్ఎల్‌టి ఫ్రేమ్‌వర్క్ పై రూపొందించబడింది.
## ఓపెన్‌షాట్ విశిష్టతలు
* పలు వీడియో, ఆడియో, చిత్ర ఫార్మేట్లకు తోడ్పాడు
* గ్నోమ్ ఏకీకరణ
* బహుళ ట్రాక్స్
* వీడియో ట్రాన్సిషన్స్

## వీడియో ఫార్మేట్లు & కొడెక్ల మద్ధతు

వర్గం:చలనచిత్ర తయారీ సాఫ్టువేర్
డాక్టర్ ఆఫ్ మెడిసిన్

**డాక్టర్ ఆఫ్ మెడిసిన్** లేదా మెడిసిన్ డాక్టర్ (MD or DM) అనేది వైద్యుల, శస్త్ర చికిత్సకులకు ఇచ్చే ఒక అగ్ర డిగ్రీ, దీని అర్థం **వైద్యాచార్యుడు**. యునైటెడ్ స్టేట్స్ సంప్రదాయం అనుసరించే దేశాలలో ఇది వైద్య పాఠశాల నుండి గ్రాడ్యుయేషన్ మీద అందించే ఒక మొదటి ప్రొఫెషనల్ గ్రాడ్యుయేట్ డిగ్రీ. యునైటెడ్ కింగ్డమ్ యొక్క సంప్రదాయం అనుసరించే దేశాలలో ఈ సమానమైన వైద్య డిగ్రీకి 'డాక్టర్ ఆఫ్ మెడిసిన్' అనే టైటిల్ కు బదులుగా బ్యాచిలర్ ఆఫ్ మెడిసన్, బ్యాచిలర్ ఆఫ్ సర్జరీ శైలి ఉంటుంది. ఆ దేశాలలో MD అనేది ఒక పరిశోధన డాక్టరేట్ (డాక్టర్ ఆఫ్ ఫిలాసఫీ (PhD) వంటిది), ఒక ఆధునిక క్లినికల్ కోర్సు డిగ్రీ (మాస్టర్ ఆఫ్ సర్జరీ వంటిది), లేదా వైద్య గ్రాడ్యుయేట్ల కోసం ప్రత్యేకించబడిన గౌరవ లేదా హైయర్ డాక్టరేట్ అయుండవచ్చు.

వర్గం:వైద్యము
జీవ రసాయనాలు

జీవుల శరీరంలో మాత్రమే తయారయ్యే రసాయనాలు జీవరసాయనాలు. వీటిని కృత్రిమంగా తయారు చేయగలిగినప్పటికీ, సహజంగా ప్రకృతిలో జీవుల శరీరంలో మాత్రమే తయారవుతాయి. భూమిపై జీవం ఆవిర్భవానికి ముందు జీవరసాయనాలు ఆవిర్భవించాయి. ఆ తర్వాత వీటి మధ్య పరస్పర చర్యల ద్వారా కణం లాంటి నిర్మాణం ఏర్పడి జీవం ఆవిర్భవించింది. జీవుల శరీరంలోని ప్రధాన జీవరసాయనాలు- పిండిపదార్థాలు, ప్రొటీన్లు, కొవ్వులు, కేంద్రకామ్లాలు, విటమిన్‌లు

జీవుల శరీరంలో లవణాలు కూడా ఉంటాయి. ఉదాహరణకి NACL (ఉప్పు) , చెమట, కన్నీళ్లు.

హైడ్రోక్లోరిక్ యాసిడ్ జీర్ణాశయంలో ఉంటుంది. ఇది ఆహార పదార్థాలను కరిగిస్తుంది.

పొటాషియం, క్యాల్షియం దీనితో దంతాలు మరియు ఎముకలు ఆరోగ్యం , అభివృద్ధిగా ఉంటాయి.

## మూలాలు

వర్గం:జీవ శాస్త్రము
కేంద్రకామ్లాలు

thumb|286x286px|ఎడమవైపు ఆర్.ఎన్.ఎ. కుడివైపు డి.ఎన్.ఎ. ల నిర్మాణం.
కేంద్రకామ్లాలు జన్యు పదార్థాలుగా వ్యవహరించే జీవ రసాయనాలు. ఇవి న్యూక్లియోటైడ్‌లు అనే ప్రమాణాల పాలిమర్లు. న్యూక్లియోటైడ్‌ల మధ్య ఏర్పడే ప్రత్యేక పాస్ఫోడై ఎస్టర్ బంధాల ద్వారా కేంద్రకామ్లం ఏర్పడుతుంది. ఇది రెండు రకాలు - డీఎన్‌ఏ (డీ ఆక్సీరైబో న్యూక్లిక్ యాసిడ్), ఆర్‌ఎన్‌ఏ (రైబోన్యూక్లిక్ యాసిడ్), డీఎన్‌ఏలో నాలుగు రకాల న్యూక్లియోటైడ్‌లు ఉంటాయి. అడినిన్, గ్వానిన్, సైటోసిస్, థైమిన్ అనే 4 రకాల న్యూక్లియోటైడ్‌ల పాలిమర్‌గా డీఎన్‌ఏ ఉంటుంది.

ఇది డబుల్ హెలిక్స్ నిర్మాణం. రెండు పాలీ న్యూక్లియోటైడ్ శృంఖలాలు సర్పిలాకారంలో మెలిక తిరిగి ఉంటాయి. డీఎన్‌ఏలోని న్యూక్లియోటైడ్‌ల క్రమంలో జీవ లక్షణాలకు సమాచారం ఉంటుంది. ఒక జాతి డీఎన్‌ఏలోని న్యూక్లియోటైడ్‌ల అమరిక మరో జాతి జీవుల డీఎన్‌ఏలోని న్యూక్లియోటైడ్‌ల అమరికకు భిన్నంగా ఉంటుంది. మనిషిలో కొత్తతరం ఆవిర్భవానికి, తల్లి దండ్రుల అండం, శుక్ర కణాల రూపంలో సంయుక్త బీజకణానికి అందించే డీఎన్‌ఏ కారణమవుతుంది. డీఎన్‌ఏలోని వివిధ భాగాల్లో ప్రొటీన్లకు సమాచారం ఉంటుంది. ఒక ప్రత్యేకమైన ప్రొటీన్‌కు సమాచారం ఉన్న డీఎన్‌ఏ భాగాన్ని సాధారణంగా జన్యువు అంటారు. ఒక జన్యువులోని సమాచారం ఆధారంగా శరీర కణాల్లో రైబోజోములు ప్రొటీన్లను తయారు చేస్తాయి. ఇది రెండు దశల్లో జరుగుతుంది. తొలి దశలో జన్యువులోని సమాచారం ఆధారంగా ఆర్‌ఎన్‌ఏ ఏర్పడుతుంది. ఈ ప్రక్రియను అనులేఖనం (Transcription) అంటారు. 

ఆర్‌ఎన్‌ఏ ఏకశృంఖల కేంద్రకామ్లం. దీనిలో నాలుగు రకాల న్యూక్లియోటైడ్‌లు ఉంటాయి. అడినిన్, గ్వానిన్, సైటోసిన్, యురాసిల్. ఇలా ఏర్పడిన ఆర్‌ఎన్‌ఏలోని సమాచారం ఆధారంగా అమైనో ఆమ్లాల మధ్య బంధాలను ఏర్పరచి రైబోజోములు ప్రొటీన్లను తయారు చేస్తాయి. ఇలా ఏర్పడిన ప్రొటీన్‌లు ముఖ్యంగా ఎంజైమ్‌గా లేదా హార్మోన్, ఇతర రకాలుగా వ్యవహరిస్తూ శరీరాన్ని నిర్మిస్తాయి.

## రైబో కేంద్రక ఆమ్లం

## డీఆక్సీరైబో కేంద్రక ఆమ్లం

వర్గం:ఆమ్లాలు
వర్గం:జీవ శాస్త్రము
హాస్యానందం

right|thumb| హాస్యానందం
**హాస్యానందం** ఎర్రబాలం, మంగళగిరి మండలం, గుంటూరు జిల్లా నుండి వెలువడే హాస్య మాసపత్రిక. దీని ఎడిటర్ పి రాము. (రాంపా). కార్టూనిస్టులు, హాస్య రచయితలు నిర్వహించటం దీని ప్రత్యేకత. జనవరి 2020 సంచిక 187 వ సంచికగా విడుదలైంది. ముఖచిత్రంపై కార్టూన్  కూడా వుండడం ఈ పత్రిక ప్రత్యేకం.

బ్నిం, తనికెళ్ల భరణి, కెవివి సత్యనారాయణ, మల్లిక్, డా సుదర్శన్, శంకు, టి చంద్రశేఖర్ లాంటి వ్యంగ రచయితలు పత్రికకు సాయ పడుతున్నారు,

## వ్యంగ చిత్ర లేక కథనం రచయితలు
ఎ. దయాకర్, రామకృష్ణ, లేపాక్షి, హరి, బన్ను, కృష్ణ, బాచి, నాగిశెట్టి, నాగరాజ్, వెంకట్  వారి చిత్రాలు లేక కథనాలు క్రమం తప్పక వెలువడతాయి.

## పత్రిక విశేషాలు
హాస్య రచనల సీరియళ్లు, కార్టుాన్ ఫీచర్లు ప్రతి నెల అలరిస్తాయి. హాస్యరచనలపోటీలు, ప్రత్యేక హాస్య సంచికలు కూడా నిర్వహిస్తారు. 
## మూలాలు

వర్గం:తెలుగు పత్రికలు
వ్యంగ్య చిత్రాలు

వ్యంగ్య చిత్రాలు అనేవి వార్తా పత్రికలు, వారపత్రికలు తదితర పత్రికలలో వివిద రంగాలను గురించి హేళన, హాస్యం కలిపి వేసే బొమ్మలు. వీటిని కార్టూన్ అని పిలుస్తారు.

ప్రముఖ వ్యంగ్యచిత్రకారుడు జయదేవ్ ప్రకారం ఫ్రాన్స్ లోని లాస్కూ గుహల్లో ఆదిమానవులు గుహల గోడలmeeద వేలకొలది చిత్రాలు చిత్రించారు. ఆ చిత్రాలలో ఒకమేక చెట్టుమీది ఆకుల కోసం అర్రుచాచి ఎగురుతుంటుంది. దీనినే మొట్ట మొదటి చిత్రం వ్యంగ చిత్రంగా పరిగణిస్తారు. మామూలు రూపురేఖలను సాగదీస్తే వచ్చే బొమ్మలనే వ్యంగ్యచిత్రం (క్యారికేచర్) అంటారు. మొట్టమొదటి క్యారికేచర్ విక్టోరియా మహారాణి గీసిందనే కథ ప్రచారంలో ఉంది. ఒకసారి ఓ చిత్రకారుడు విక్టోరియా చిత్రాన్ని గీస్తూ అర్థంతరంగా వదిలిపెట్టిన చిత్రానికి మహారాణి వికారంగా వుండే ముక్కుని సాగదీసినట్లుగా నాలుగు గీతలు గీసిందట. ఇది చూసిన చిత్రకారుడు పకాపకా నవ్వాడట.

## ప్రస్ధానం
పాత రోజులలో ఇండియన్ ఇంక్ తో కాగితంపై గీసేవారు. ఇప్పుడు కంప్యూటర్లను వాడుతున్నారు. యానిమేషన్ గొప్ప పరిశ్రమగా రూపొందింది. 

## ప్రాధాన్యతలు
కార్టూన్లకి భావం ముఖ్యం.దానికి సరిపడిన గీతలుంటే చాలు. కేరికేచర్ లో శరీరనిర్మాణం, భావం, వ్యంగ్యం కలగలుస్తాయి.అందుకని కార్టూన్ ద్వారా చెప్పకలిగినదానికన్నా ఎక్కువచెప్పటానికి వీలవుతుంది.

## చిత్ర కళలో రకాలు
* రేఖా చిత్రాలు
* చిత్రకళ
* నీటి వర్ణ చిత్రాలు (Watercolor paintings)
* తైల వర్ణ చిత్రాలు (Oil paintings)

## మూలాలు


వర్గం:కళలు
టోటెమ్ చలనచిత్ర ప్రదర్శకం

టోటెమ్ అనునది గ్నోమ్ కంప్యూటర్ డెస్కుటాప్ పర్యావరణం కోసం రూపొందించిన ఒక మాధ్యమ ప్రదర్శకం.

టోటెమ్ అనేది ఉబుంటు, డెబియన్, అనేక గ్నూ/లినక్స్ పంపకాలలో అప్రమేయ మాధ్యమ ప్రదర్శకంగా చేర్చారు. టోటెమ్ అనేది ఒక ఫ్రీ సాఫ్టువేర్ దీనిని గ్నూ జనరల్ పబ్లిక్ లైసెన్సు క్రింద విడుదల చేసారు.

## లక్షణాలు
టోటెమ్లో రెండు రకాలు ఉన్నాయి, వీటి మధ్య వ్యత్యాసం వాడుకరి అంతర్వరిలో కూడా గమనించడం కష్టమే. 

వీటిలో ఒకటి జి స్ట్రీమర్(GStreamer) పై ఆధారపడి నిర్మించబడింది. ఇది ప్లగిన్ ఆధారిత మల్టీ మీడియా ఫ్రేమేవర్కు.

ఇంకోటి క్సయిన్ (Xine) పై ఆధారపడి నిర్మించినది. 

## మూలాలు

## బయటి లింకులు
జి స్ట్రీమర్ ఆధారంగా నిర్మించిన పరోలే మీడియా ప్లేయర్
వర్గం:చలనచిత్ర ప్రదర్శక సాఫ్టువేర్లు
గిట్

గిట్ అనేది ఒక పంపిణీ కూర్పుల నియంత్రణ వ్యవస్థ. గిట్ ప్రారంభంలో లినస్ టోర్వాల్డ్స్ చే రూపొందించబడి అభివృద్ధిచేయబడింది. గిట్ అనేది ఫ్రీ సాఫ్టువేర్ ఇది గ్నూ జనరల్ పబ్లిక్ లైసెన్స్ రూపాంతరం 2 క్రింద పంచబడుతుంది.
## బాహ్య లింకులు
* అధికారిక వెబ్ సైటు
* Git Community Book
* Introduction to git-svn for Subversion/SVK users and deserters by Sam Vilain
* Git for computer scientists
* Git Magic: a comprehensive listing of Git tips & tricks
* Git Quick Reference
* Linus Torvalds hosting a Google Tech Talk on Git
* Git Wiki at kernel.org

వర్గం:కంప్యూటరు సాఫ్టువేర్
వర్గం:స్వేచ్ఛా_సాఫ్టువేరు
రిథమ్‌బాక్స్

**రిథమ్‌బాక్స్** అనేది డిజిటల్ సంగీతాన్ని ఆడించుటకు రూపొందించబడిన ఒక సంగీత ప్లేయర్. నిజానికి ఆపిల్ ఐట్యూన్స్ నుండి ప్రేరణ పొంది తయారుచేయబడింది. ఇది ఒక ఫ్రీ సాఫ్టువేర్, గ్నోమ్ డెస్కుటాప్ కొరకు జిస్ట్రీమర్ మీడియా ఫ్రేమ్ వర్కుని వాడుకుని పనిచేసేలా రూపొందించబడింది.
## విశిష్టతలు
రిథమ్‌బాక్స్ చాలా విశిష్టతలను కలిగివుంది. వాటిలో కొన్ని
### మ్యూజిక్ ప్లేబ్యాక్
వివిధ రకాల డిజిటల్ సంగీతానికి ప్లేబ్యాక్ మద్ధతు ఉంది. కంప్యూటరులో ఫైళ్ళు స్థానికంగా ఉండటం వలన సాధారణంగా ప్లేబ్యాక్ అందిస్తుంది. అంతర్జాల రేడియో, పాడ్ కాస్టులకు కూడా రిథమ్‌బాక్స్ మద్ధతుస్తున్నది.
### సంగీతాన్ని దిగుమతిచేయుట
ఆడియో సీడీ రిప్పింగు (ఇందుకొరకు సౌండ్ జ్యూసర్ ప్యాకేజీ అదనంగా కావాలి)
ఐపాడ్ మద్ధతు
### ఆడియో సీడీ బర్నింగు
0.9 విడుదల నుండి, రిథమ్‌బాక్స్ లోని పాటలజాబితా ద్వారా ఆడియో సీడీలను సృష్టించవచ్చు.
### ఆల్బమ్ కవర్ ప్రదర్శన
0.9.5 విడుదల నుండి, ప్రస్తుతం ప్రదర్శించబడుతున్న పాట యొక్క ముఖచిత్రాన్ని ప్రదర్శిస్తున్నది.
### పాటల లిరిక్స్ ప్రదర్శన
0.9.5 విడుదల నుండి, ప్రస్తుతం ప్రదర్శించబడుతున్న పాట యొక్క లిరిక్సును కూడా ప్రదర్శిస్తున్నది.
### లాస్ట్.ఎఫ్ఎం మద్ధతు
0.9.6 విడుదల నుండి, పాటల సమాచారాన్ని ఖాతా ద్వారా లాస్ట్ ఎఫ్ఎంకు నివేదించగలదు.
### DAAP భాగస్వామ్యం
0.10 రూపాంతరంలో DAAP భాగస్వామ్యం కూడా మద్ధతు చేర్చబడింది.
## బాహ్య లింకులు
*Rhythmbox website

## మూలాలు

వర్గం:సంగీత ప్రదర్శక సాఫ్టువేరు
శస్త్రవైద్యుడు

ఔషధాలతో పాటు, అవసరమయితే ఆయుధాల ద్వారా అనగా శస్త్రముల ద్వారా చికిత్సను నిర్వహించి వ్యాధులను నయం చేయగల నిపుణులను **శస్త్రవైద్యులు** అంటారు. వైద్య కళాశాలల నుండి వీరు డాక్టర్ ఆఫ్ సర్జరీ లేక మాస్టర్ ఆఫ్ సర్జరీ అనే పేర్లతో పట్టాలను పొంది యుంటారు. 

## వివిధ శస్త్రచికిత్సలు
వివిధ అవయవాలకు చేసే శస్త్ర చికిత్సలను కింది పేర్లతో పిలుస్తారు.

* జనరల్ సర్జరీ - సాధారణ శస్త్ర చికిత్స
* కార్డియోథొరాసిక్ సర్జరీ - గుండె శస్త్ర చికిత్స
* కోలోరెక్టల్ సర్జరీ - పెద్ద ప్రేగు శస్త్ర చికిత్స
* పీడియాట్రిక్ సర్జరీ - చిన్న పిల్లల శస్త్ర చికిత్స
* థొరాసిక్ సర్జరీ - థొరాక్స్ అవయవముల శస్త్ర చికిత్స
* ప్లాస్టిక్ సర్జరీ - సౌందర్య శస్త్ర చికిత్స
* వాస్క్యూలర్ సర్జరీ - రక్త నాళాలు, కండరాల శస్త్ర చికిత్స
* ట్రాన్స్‌ప్లాంట్ సర్జరీ - అవయవ మార్పిడి శస్త్ర చికిత్స
* ట్రౌమా సర్జరీ - సంక్లిష్ట శస్త్ర చికిత్స
* ఓటోలారింగాలజీ - చెవి, ముక్కు, గొంతు శస్త్ర చికిత్స
* అప్పర్ గాస్ట్రో ఇంటెస్టైనల్ సర్జరీ - జీర్ణాశయ శస్త్ర చికిత్స
* సర్జికల్ ఆంకాలజీ - కాన్సర్ శస్త్ర చికిత్స
* గైనకాలజీ - గర్భాశయ శస్త్ర చికిత్స
* ఓరల్ అండ్ మాక్సిలోఫేసియల్ సర్జరీ - నోరు, ముఖం పైదవడ శస్త్ర చికిత్స
* ఆర్థోపెడిక్ సర్జరీ - ఎముకలు, కీళ్ళ శస్త్ర చికిత్స
* న్యూరో సర్జరీ - మెదడు, నాడీ వ్యవస్థ శస్త్ర చికిత్స
* అప్తాల్మాలజీ - నేత్ర శస్త్ర చికిత్స
* పొడియాట్రిక్ - పాద శస్త్ర చికిత్స
* యూరాలజీ - మూత్ర పిండముల శస్త్ర చికిత్స
* డెంటల్ సర్జరీ - దంత శస్త్ర చికిత్స
* వెటర్నరీ సర్జరీ - పశు శస్త్ర చికిత్స

## వైద్య శాస్త్రానికి సేవలందించిన ప్రముఖులు
* ముక్కుకు సంబంధించిన రైనోప్లాస్టీ (Rhinoplasty) అనే శస్త్రచికిత్సను మొదటిసారిగా చేసిన భారతీయ వైద్యుడు - శుశ్రుతుడు

## మందులు

* హెక్సాక్లోరోఫేన్: శస్త్రచికిత్సకు ముందు తమ చేతులను శుభ్రపరచుకోవడానికి ఆరోగ్య సంరక్షణ కార్మికులు ఉపయోగించేది.

## మూలాలు

వర్గం:వైద్య శాస్త్రము
ఐ ఆఫ్ గ్నోమ్ (EOG)

**ఐ ఆఫ్ గ్నోమ్** (EOG) అనునది గ్నోమ్ డెస్కుటాప్ పర్యావరణం యొక్క అధికారిక చిత్ర వీక్షకం. ఇతర ప్రతిబింబ వీక్షముల వలె కాక ఇది కేవలం చిత్రాలను మాత్రమే చూపిస్తుంది. ఏది ఏమైనప్పటికీ, మెరుగైన వీక్షణం కొరకు జూమింగ్, పూర్తితెర, భ్రమణం,, పారదర్శక చిత్ర నేపథ్యం నియంత్రణ వంటి ప్రభావాలను సమకూర్చుతుంది.
## ఫైల్ ఫార్మేట్లు
ఐ ఆఫ్ గ్నోమ్ క్రింది పేర్కొన్న ఫార్మేట్లకు మద్ధతిస్తున్నది:
* JPEG
* PNG
* BMP
* GIF
* SVN
* ICO
* TIFF
* PCX
* ANI
## బాహ్య లింకులు
* అధికారిక వెబ్ సైటు

వర్గం:బొమ్మ ప్రదర్శన సాఫ్టువేర్
వర్గం:స్వేచ్ఛా సాఫ్టువేరు
లినస్ టోర్వాల్డ్స్

**లినస్ బెనెడిక్ట్ టోర్వాల్డ్స్ హెల్సింకి** (జననం: 1969 డిసెంబరు 28) అమెరికా సాఫ్టువేర్ ఇంజనీరు, హ్యాకర్, ఓపెన్ సోర్సు లినక్స్ కెర్నల్ అభివృద్ధికారుడుగా అందరికీ సుపరిచితుడు. తర్వాత అతను లినక్స్ కెర్నల్ యొక్క ప్రధాన ఆర్కిటెక్టుగా మారి, ప్రస్తుతం పరియోజన సమన్వయకర్తగా పనిచేస్తున్నారు.
## జీవితచరిత్ర

## వ్యక్తిగత జీవితం
## గుర్తింపు
## బాహ్య లింకులు
*Linus' blog at blogspot.com
*Linus Torvalds and His Five Entrepreneurial Lessons
*
*
*
* Ten years of NODES
* Torvalds interview 

## మూలాలు

వర్గం:1969 జననాలు
వర్గం:అమెరికా వ్యక్తులు
వర్గం:జీవిస్తున్న ప్రజలు
రిచర్డ్ స్టాల్‌మన్

రిచర్డ్ మాథ్యూ స్టాల్‌మన్ (మార్చి 16, 1953 న జన్మించారు) ఇతడు ఒక అమెరికన్ సాఫ్టువేరు స్వేచ్ఛ కార్యకర్త, కంప్యూటర్ ప్రోగ్రామర్. 1983 సెప్టెంబరులో, అతను యునిక్స్-వంటి ఒక ఉచిత కంప్యూటర్ నిర్వాహక వ్యవస్థను సృష్టించుటకై గ్నూ పరియోజనను ప్రారంభించాడు. గ్నూ పరియోజన ప్రారంభంతో పాటుగా, స్వేచ్ఛా సాఫ్టువేరు ఉద్యమాన్ని కూడా ఆరంభించాడు. 1985 అక్టోబరులో, ఫ్రీ సాఫ్టువేర్ ఫౌండేషన్ అనే సంస్థను నెలకొల్పాడు.

## బాహ్య లింకులు
* అధికారిక వెబ్ సైటు
* స్టాల్‌మన్ యొక్క FSF బ్లాగు
* Essays on the GNU philosophy pages, mostly by Stallman
* Richard Stallman interview on the OWASP Podcast Series March 30, 2009
* Richard Stallman Playlist  Appearance on WMBR's *[http://web.mit.edu/echemi/www/index.html Dinnertime Sampler] * radio show March 23, 2005
* Richard Stallman Playlist  Appearance on WMBR's *[http://web.mit.edu/echemi/www/index.html Dinnertime Sampler] * radio show March 24, 2004
* Not Free at Any Price&nbsp;– Stallman on his opposition to the One Laptop Per Child program in the *[[Boston Review]]*
* Richard M. Stallman Speeches - Upcoming events for RMS
* Richard Stallman talk+Q&A at the useR! 2010 conference (audio files attached) 
* A talk given in Israel in 2011

వర్గం:1953 జననాలు
వర్గం:అమెరికా వ్యక్తులు
వర్గం:జీవిస్తున్న ప్రజలు
వర్గం:స్వేచ్ఛా_సాఫ్టువేరు
ఎ.వేమవరప్పాడు

**ఎ.వేమవరప్పాడు**, తూర్పు గోదావరి జిల్లా, అమలాపురం మండలానికి చెందిన గ్రామం... ఈ గ్రామం అమలాపురం నుండి 2 కిలోమీటర్ల దూరంలో ఉంది. ఈ గ్రామంలో విఘ్నేశ్వరాలయం, రామాలయం, పాటిపై కనకదుర్గమ్మ ఆలయం ఉంది. ఈ గ్రామంలో ఐదవ తరగతి వరకూ ఒక ప్రాథమిక పాఠశాల ఉంది. గ్రామంలో రెండు చెరువులు కూడా ఉన్నాయి.

## ఆలయాలు
* విఘ్నేశ్వరాలయం
* రామాలయం 
* పాటిపై కనకదుర్గమ్మ ఆలయం
## విద్య
ఈ గ్రామంలో ఏడవ తరగతి వరకూ ఒక ప్రభుత్వ పాఠశాల ఉండేది, అయితే కొన్ని కారణాల వలన దీనిని ప్రాథమిక పాఠశాలగా చేశారు. ఇందులో ఐదవ తరగతి వరకూ చదువుకునే అవకాశం ఉంది. 
## జల వనరులు
గ్రామంలో రెండు చెరువులు ఉన్నాయి.
## సంబరాలు
ప్రతి సంవత్సరం ఎండాకాలం బూర్లమ్మ సంబరం గ్రామవాసులు ఘనంగా జరుపుకుంటారు.
### సమీప గ్రామాలు
* ఈ గ్రామానికి సమీపంలో జనుపల్లి, భట్నవల్లి, వేమవరం గ్రామాలు ఉన్నాయి.

## మూలాలు

వర్గం:కోనసీమ
ప్రపంచ చిత్తడి నేలల పరిరక్షణ దినం

**ప్రపంచ చిత్తడి నేలల పరిరక్షణ దినం,** సముద్రం, నది, ఇతర నీటి వనరుల తీర ప్రాంతాలలో లోతు తక్కువ వుండి ఎక్కువ కాలం నీటి నిల్వ వుండే భూములను చిత్తడి నేలలు అంటారు. మంచి నీటి సరస్సులు, ఉప్పునీటి సరస్సులు, మడ అడవులున్న తీర ప్రాంతాలన్నీ చిత్తడి నేలలే. ఎగువ ప్రాంతంలోని భూములు అలల తాకిడికి దెబ్బ తినకుండా ఈ చిత్తడి నేలలు అడ్డు కట్ట వేస్తాయి. అరుదైన మొక్కలకు, పక్షులకు, జంతువులకు, చేపలు గుడ్లు పెట్టడానికి ఈ చిత్తడి నేలలు చాల అనుకూలం. సమీప నీటి నాణ్యతను పెంచడంలోను, కాలుష్య కారకాలను గ్రహించడంలోను ఈ చిత్తడి నేలలు ప్రాధాన్యతను పొషిస్తాయి. మానవుల తప్పిదాలతో పర్యావరణానికి చాల హాని జరుగుతున్నది. ఆ పరంపరలో ఈ చిత్తడి నేలలకు గూడా పెద్ద హాని జరుగు తున్నది. ప్రజలు వ్యవసాయ అవసరాలకు ఈ భూములను ఆక్రమించు కొని రసాయన ఎరువులకు వాడడం వల్లనూ ,  నివాస యోగ్యానికి ఈ నేలలను పూడ్చడంతోను, చిత్తడి నేలలు విధ్వంసానికి గురవుతున్నాయి. ప్రభుత్వం పరిశ్రమల కొరకు ఈ చిత్తడి నేలలను కేటాయిచడంలో అవి మరింత విధ్వంసానికి గురవుతున్నాయి. 

ఈ చిత్తడి నేలల పరిరక్షణకు 1971, ఫిబ్రవరి రెండవ తారీఖున ఇరాన్ లోని రామ్ సార్ లో ఒక అంతర్జాతీయ సదస్సు జరిగింది. అప్పుడు తీసుకున్న ఉమ్మడి ఒప్పందం పై 164 దేశాలు సంతకం చేశాయి. దానినే రామ్ సార్ ఒప్పందం అంటారు. చిత్తడి నేలల పరిరక్షణకు ఈ ఒప్పందంలో కొన్ని ప్రమాణాలను నిర్దేశించారు.   భారతదేశం కూడా ఈ ఒప్పందం పై సంతకం చేసింది.

## మూలాలు

## వెలుపలి లంకెలు
వర్గం:దినోత్సవాలు
ఔషధ మొక్క

**ఔషధ మొక్క** అనగా ఔషధాలను తయారు చేయడానికి ఉపకరించే మొక్క అని అర్ధం. వీటిలో అనేకం ఇంటిలో పెంచుకునే మొక్కలు కూడా ఉన్నాయి. ఉదాహరణకు జిల్లేడు, కలబంద, తులసి, నాగజెముడు వంటి మొక్కలు. మానవుని చరిత్ర మొత్తం ఔషధ మొక్కలను గుర్తించడం, వాటిని ఉపయోగించడం జరుగుతూనే ఉంది. విషపూరిత మొక్కలు కూడా ఔషధాల అభివృద్ధికి ఉపయోగించారు.

## పుష్పించే మొక్కలు

చాలా మొక్క ఔషధాలకు, పుష్పించే మొక్కలు అసలైన మూలంగా ఉన్నాయి. కొన్ని మూలికలు, సుగంధ ద్రవ్యాలు పుష్పించే మొక్కల నుండి వస్తాయి.

## విషయాలు

ఔషధ మొక్కలకు సంబంధించిన అంశాలు:
* హెర్బలిజం
* ఫైటోథెరపీ

## బయటి లింకులు
* Flowers of India సైట్ లో ఔషధ మొక్కలు (ఆంగ్లంలో)
* ఆంధ్ర ప్రదేశ్‌ ఔషధ, సుగంధ మొక్కల బోర్డు
పాత్రికేయులు

thumb|220x220px|టోక్యోలో మాక్రాన్ ప్రసంగం తర్వాత BFM TV జర్నలిస్ట్
వార్తలను, ఇతర సమాచారాన్నీ సేకరించి ప్రజలకు అందించేవారు **పాత్రికేయులు**. ఈ వృత్తి పేరు పాత్రికేయ వృత్తి. వారు సామాన్య విషయాలపై పనిచెయ్యవచ్చు, ప్రత్యేకించి ఒక రంగంలో విశేష కృషి చెయ్యనూవచ్చు. ఎక్కువ మంది పాత్రికేయులు ఒక రంగంలో కృషి చేసి, నైపుణ్యం సాధించేందుకు మొగ్గు చూపిస్తారు. ఇతర నిపుణులతో కలిసి వివిధ విషయాలపై రచనలను కూర్చి పత్రికలను వెలయిస్తారు. ఉదాహరణకు, క్రీడల పాత్రికేయులు క్రీడలకు సంబంధించిన వార్తలపై పనిచేస్తారు. అయితే వీళ్ళు అనేక రంగాల వార్తలను ప్రచురించే వార్తా పత్రికలో పనిచేస్తూండవచ్చు.

వివిధ పద్ధతుల ద్వారా పరిశీలన జరిపి వార్తలను సేకరించి వార్తాపత్రికలు, మేగజైన్ల ద్వారా అందించే పద్ధతిని ప్రింట్ మీడియా అని, టెలివిజన్, రేడియో, డాక్యుమెంటరీ చిత్రాల ద్వారా అందించే పద్ధతిని ఎలక్ట్రానిక్ మీడియా అని, అన్ లైన్ ద్వారా అందించే పద్ధతిని డిజిటల్ మీడియా అనీ అంటారు.
thumb|230x230px|కైరాలి టీవీ ఇన్నోటెక్ అవార్డుల ప్రదానోత్సవ కార్యక్రమంలో పాత్రికేయులతో మాట్లాడుతున్న  పద్మశ్రీ మమ్ముట్టి
ఇంగ్లీష్, హిందీ తెలుగు భాషల్లో కొన్ని వార్తా సంస్థలు (న్యూస్ ఏజన్సీలు) ఉన్నాయి. అవి ప్రింట్ ఎలక్ట్రానిక్ డిజిటల్ మీడియాకు అనేక వార్తలను చేరవేస్తాయి. భారత దేశంలో ప్రెస్ ట్రస్ట్ ఆఫ్ ఇండియా, యునైటెడ్ న్యూస్ ఇంటర్నేషనల్, ఏషియన్ న్యూస్ ఇంటర్నేషనల్, భారత్ న్యూస్ ఇంటర్నేషనల్ మొదలైన వార్తా సంస్థలున్నాయి.

## పాత్రలు, పనులు
పాత్రికేయ వృత్తిలో -రిపోర్టర్లు, సబ్-ఎడిటర్లు, ఎడిటర్లు, కాలమిస్టులు, ఫోటో జర్నలిస్టులు మొదలైన అనేక పాత్రలున్నాయి. సమాచారాన్ని సేకరించే వారు రిపోర్టర్లు. రిపోర్టర్లు తమ సమయాన్ని రెండుగా విభజించుకుంటారు. క్షేత్ర స్థాయిలో సమాచారం సేకరించడం ఒక భాగం కాగా, న్యూస్‌రూములో పనిచెయ్యడం రెండవ భాగం. రిపోర్టర్లకు ఒక ప్రత్యేకించిన ప్రాంతంలో పనిచేస్తారు. దీన్ని బీట్ అంటారు.

## ఇవి కూడా చూడండి

* వార్తాపత్రిక
* ఆంధ్రప్రదేశ్ వర్కింగ్ జర్నలిస్టుల యూనియన్
* నిమ్మకాయల శ్రీరంగనాథ్‌
* తెహ్మినా కావోస్జీ
* నాదెళ్ళ నందగోపాల్

## మూలాలు


వర్గం:పాత్రికేయులు
వర్గం:వార్తలు
వర్గం:వార్తా మాధ్యమాలు

:en:Journalist
:af:Joernalis
:ar:صحفي
:az:Jurnalist
:be:Журналіст
:be-x-old:Журналіст
:bo:གསར་འགོད་པ།
:bs:Novinar
:bg:Журналист
:ca:Periodista
:cs:Novinář
:da:Journalist
:de:Journalist
:et:Ajakirjanik
:es:Periodista
:eo:Ĵurnalisto
:fa:خبرنگار
:fr:Journaliste
:ga:Iriseoir
:gl:Xornalista
:ko:저널리스트
:hi:पत्रकार
:hr:Novinar
:id:Wartawan
:it:Giornalista
:he:עיתונאי
:jv:Wartawan
:kn:ಪತ್ರಕರ್ತ
:kk:Журналист
:km:អ្នកសារពត័មាន
:lv:Žurnālists
:lt:Žurnalistas
:ms:Wartawan
:nl:Journalist
:ja:ジャーナリスト
:no:Journalist
:nn:Journalist
:oc:Jornalista
:pl:Dziennikarz
:pt:Repórter
:ro:Jurnalist
:sq:Gazetari
:simple:Journalist
:sk:Novinár
:ckb:ڕۆژنامەوان
:sr:Новинар
:sh:Novinar
:fi:Toimittaja
:sv:Journalist
:ta:செய்தியாளர்
:tg:Журналист
:tr:Muhabir
:tr:Gazeteci
:uk:Журналіст
:vi:Nhà báo
:wuu:记者
:yi:זשורנאליסט
:zh-yue:記者
:zh:記者
పుట్టిన రోజు

**పుట్టిన రోజు** ను **జన్మదినం**, **జయంతి** అని కూడా అంటారు. ఇంగ్లీషులో **Birthday** అంటారు. ఈ పుట్టిన రోజున జరుపుకునే ఉత్సవాన్ని జన్మ దినోత్సవం అంటారు. ఒక సంవత్సరం పూర్తయి తరువాత సంత్సరంలో అడుగు పెట్టె సందర్భాన్ని గుర్తు చేసుకుంటూ ఈ ఉత్సవాన్ని జరుపుకుంటారు. ఈ పుట్టిన రోజున కొత్త బట్టలు ధరించడం,చుట్టూ దీపాలు వెలిగించిన కేకును కోసి తోటి వారికి పంచడం వంటివి చేస్తుంటారు.  కూడా ఇదే విధంగా పుట్టిన రోజు వేడుకలను నిర్వహిస్తారు. దేవతలకు కూడా వారి పుట్టిన రోజున జయంతోత్సవాలు నిర్వహిస్తారు. విద్యార్థులు తమ పుట్టిన రోజు నాడు తోటి విద్యార్థులకు, స్నేహితులకు, ఉపాధ్యాయులకు, బంధువులకు మిఠాయిలు పంచి పెడతారు, వారి నుంచి పుట్టిన రోజు శుభాకాంక్షలు పొందుతారు, తల్లిదండ్రులు నుంచి ఇంకా ఆప్తులైన పెద్దల నుంచి ఆశీస్సులు పొందుతారు. కొందరు వ్యక్తులు మరణించినప్పటికి వారి సేవలను స్మరించుకుంటూ వారి జన్మదినోత్సవాలను జరుపుకుంటారు, వారు ఇప్పటికి బతికి ఉంటే వారి వయసు ఇంత ఉండేదని అన్నోవ జయంతోత్సవముగా జరుపుకుంటారు. ఉదాహరణకు తాళ్ళపాక అన్నమాచార్య 601వ జయంతి ఉత్సవాలు. పదకవితా పితామహుడు తాళ్ళపాక అన్నమాచార్యుని 601వ జయంతిని పురస్కరించుకొని తెలుగుజాతి ఆయనకిచ్చిన ఘన నివాళి లక్షగళ సంకీర్తనార్చన. ఇది సికింద్రాబాద్ పరేడ్ మైదానంలో సుమారు లక్షా అరవై వేల మంది తన్మయత్మంతో ఏకకంఠంతో అన్నమాచార్యుని సప్తగిరి సంకీర్తనలను గానం చేసిన అపూర్వమైన సంఘటన.

## ఇవి కూడా చూడండి
* జననం
* గాంధీ జయంతి
* వార్షికోత్సవం
* లక్షగళ సంకీర్తనార్చన

## బయటి లింకులు
* పుట్టినరోజు శుభాకాంక్షలు  Images
* Happy Birthday Wishes from Birthday9.com
* Truth or Dare questions   నుండి.

## మూలాలు

* 16 premium birthday gifts for sisters to make her smile 
* ప్రపంచ సాంస్కృతిక చరిత్రను తిరగరాసిన సిలికానాంధ్ర వారి 'లక్షగళ సంకీర్తనార్చన', తెలుగు విద్యార్థి జూన్ 2009 సంచికలో ప్రచురించిన వ్యాసం.

వర్గం:పుట్టినరోజులు
చుటు వంశీయులు

**చుటు వంశీయులు** కుంతల, మహారాష్ట్ర ప్రాంతాలను పాలించారు. వీరు నాగ వంశీయులని కొందరు చరిత్రకారులు భావించారు. కన్హేరి, బనవాసి ప్రాంతాల్లో వీరి శాసనాలు లభించాయి. హరితపుత్ర, విష్ణుకడ, చుటుకులానంద పేర్లు వీరికున్నాయి.

**ఆభీరులు**: శాతవాహనుల తర్వాత ఆభీరులు పశ్చిమ ప్రాంతంలో స్వతంత్ర రాజ్యం స్థాపించారు. మాధరీపుత్ర శాశ్వరసేనుడు గురించి నాసిక్ శాసనం ప్రస్తావించింది.

**వాకాటకులు**: సా.శ. 4,5 శతాబ్దాల్లో విదర్భ ప్రాంతాన్ని పాలించారు.అజంతాలో కొన్ని చైత్య గుహాలయాలు నిర్మించారు. ఈ రాజ్య స్థాపకుడు వింధ్యశక్తి. వీరి రాజధాని పురికా. వాకాటక రాజుల్లో రెండో ప్రవరసేనుడు ప్రాకృత భాషలో సేతుబంధ కావ్యం రచించాడు. వాకాటకులు బాదామి చాళుక్యుల చేతిలో ఓడిపోయారు.

**కదంబులు**: బనవాసి (మైసూరు) ప్రాంతంలో స్వతంత్ర రాజ్యాన్ని స్థాపించారు. మయూరశర్మ ఈ వంశ స్థాపకుడు. (సా.శ. 345-60). వీరి రాజధాని వైజయంతి (బనవాసి).

నాటి సామాజిక, మత, సాంస్కృతిక వికాసం
ఇక్ష్వాకుల కాలంలో రాజులను సామ్రాట్, రాజన్, మహారాజుగా శాసనాలు వర్ణించాయి. రాణులకు మహాదేవి అనే బిరుదు ఉంది. రాజ్యానికి సర్వాధికారి రాజు. ధర్మశాస్త్రాలను అనుసరించి పాలన సాగేది.

యువరాజులు, మహాతలవరులు, మహాసేనాపతులు, మహాదండనాయకులు, అమాత్యులు రాజుకు సహాయకులుగా ఉండేవారు. యజ్ఞయాగాలు, అశ్వమేధ, రాజసూయ, వాజపేయ క్రతువుల ద్వారా రాజ్యాన్ని సుస్థిరపర్చుకున్నారు.

ఇక్ష్వాకులు రాజ్యాన్ని రాష్ట్రాలుగా, శాలంకాయనులు విషయాలుగా, బృహత్పలాయనులు ఆహారాలుగా విభజించారు. సామంత రాజుల భార్యలకు మహాతలవరి, మహాసేనాపతిని అనే బిరుదులుండేవి. మహాదండనాయకుడు సైన్యాధ్యక్షుడు.
గాలిగూడెం

**గాలిగూడెం** (Galigudem) మహబూబ్ నగర్ జిల్లాలోని కొందుర్గ్‌ మండలంలోని ఒక గ్రామం.

## గ్రామ పేరు - చరిత్ర
కొందుర్గ్ మండలంలోని పెద్దేల్కిచర్ల గ్రామానికి 2 కిలో మీటర్ల దూరంలో, రంగారెడ్డి జిల్లా ముజాహిద్‌పూర్కు వెళ్ళే మార్గంలో రోడ్డు పక్కన పచ్చని పంటపొలాల మధ్యన ఓ పెద్ద మర్రి వృక్షం ఉంది. 200 సంవత్సరాల వయస్సున్న ఈ వృక్షం కింద ఓ దేవుడు వెలిశాడు. వీరన్న అను భక్తుడు పూజలు చేయడం ప్రారంభించడం వలన ఈ స్వామికి వీరన్న స్వామిగా పేరు స్థిరపడిపోయింది. ఈ వీరన్న స్వామికి ఇద్దరు భార్యలని, ఒకరు ఎల్లమ్మ అని, మరొకరు గాలెమ్మ అని చెబుతారు. వీరి పేరు మీదుగానే కొందుర్గ్ మండలంలో వీరన్న స్వామి పేరు మీద వీరన్నపేట, ఎల్లమ్మ పేరు మీదుగా ఎల్కిచర్ల, గాలెమ్మ పేరు మీదుగా గాలి గూడెం గ్రామాలు ఏర్పడ్డాయని చెబుతారు.

## గ్రామ పంచాయితీ
* గాలిగూడెం 1995 నుండి గ్రామ పంచాయితీ. తొలి సర్పంచిగా కనకం నాగమణి పనిచేయగా , ఆమె తర్వాత క్యాత్రమోని  రాములు ముదిరాజ్ , క్యాత్రమోని చంద్ర శేఖర్  ముదిరాజ్ s/o రాజ లింగం , డా.పాలమూరి యాదయ్య  పనిచేశారు . క్యాత్రమోని స్వప్న సత్యం ముదిరాజ్ (ప్రస్తుతం ) సర్పంచుగా పనిచేస్తున్నారు .
* ఈ పంచాయితీలో ఏడు గ్రామాలు ఉన్నాయి. అవి : నంద్యా నాయక్ తండా, ధర్మ నాయక్ తండా, పాల్త్యా నాయక్ తండా, దామరిగిద్ద తండా, సుక్యా తండా, లంగదాస్య తండా, గాంగ్య తండా.

## విశేషాలు
* గాలిగూడెం మొత్తం జనాభా 2,000 కంటే ఎక్కువ ఉంది.
* ఈ గ్రామంలో 5 నీటి చెరువులు ఉన్నాయి. అవి మానెం చెరువు, పత్తిరేణు కుంట, కర్ణమోని కుంట, ఒంగోలు కుంట, రాజ కుంట ఉన్నాయి.
* ఇక్కడ ఆంజనేయ స్వామి ఆలయం, శివాలయం, మల్లికార్జున ఆలయం, వెంకటేశ్వర దేవాలయం, పోచమ్మ ఆలయం, మైసమ్మ దేవాలయం ఉన్నాయి.
* ఈ గ్రామంలో 3 ప్రాథమిక పాఠశాలలు ఉన్నాయి.
* ఇక్కడ ప్రధాన పంటలు : పల్లపు ప్రాంతాలలో వరి, జొన్న, మొక్కజొన్న, పత్తి, మెట్ట ప్రాంతాలలో రాగులు, ఉలవలు, నువ్వులు.
* పబ్లిక్ రవాణా వ్యవస్థ బస్సు ద్వారా షాద్ నగర్ నుండి రెగ్యులర్ బస్సు సేవలు నడుస్తుంది.
* ఇక్కడ తపాలా కార్యాలయం ఉంది.
* సమీప ప్రాథమిక ఆరోగ్యం కేంద్రం కొందుర్గ్ వద్ద నున్నది.
* సమీప రైల్వే స్టేషను షాద్ నగర్.
* సమీప విమానాశ్రయం ఉంది రాజీవ్ గాంధీ అంతర్జాతీయ విమానాశ్రయం, షంషాబాద్.
## మూలాలు
ధర్మో రక్షతి రక్షితః

thumb|వాల్మీకి మహర్షి రామాయణం రాస్తున దృశ్య చిత్రం
**ధర్మో రక్షతి రక్షితః** అనే వాక్యం వాల్మీకి రచించిన రామాయణంలోని ఒక శ్లోకంలోనిది. జన ప్రాముఖ్యం పొందిన వాక్యాలలో ఇది ఒకటి. ఈ వాక్యం అర్ధం "ధర్మాన్ని మనము అనుసరిస్తే ఆ ధర్మమే మనల్ని రక్షిస్తుంది".

## శ్లోకం

ధర్మ ఏవ హతోహంతి, ధర్మో రక్షతి రక్షితః
తస్మాత్‌ ధర్మో న హంతవ్యో, మానో ధర్మోహతోవధీత్‌


అని మనుస్మృతిలో చెప్పబడింది. దీని ప్రకారం ధర్మాన్ని బాధిస్తే అది తిరిగి మననే బాధిస్తుంది. ధర్మ రక్షణ చేస్తే అది మనను రక్షిస్తుంది. కాబట్టి ధర్మాన్ని నాశనం చేయకూడదని దీని అర్థం.
### శ్లోకం అర్థం

“చంపబడిన ధర్మం ఆ ధర్మాన్ని చంపినవాణ్ణి చంపుతుంది;
రక్షింపబడిన ధర్మం అ ధర్మాన్ని రక్షించినవారిని రక్షిస్తుంది;
కనునుక, ధర్మం చేత మనం ఎప్పుడూ చంపబడకుండా ఉండేందుకు
మనం ఆ ధర్మాన్ని సదా రక్షించాలి”

## మూలాలు

వర్గం:హిందూమతం
సమ్మె

**సమ్మె** అనగా ఒక చోట పనిచేస్తున్న వారు లేదా ఒక సంస్థలో పనిచేస్తున్నవారు లేదా ఒకచోట చదివే విద్యార్థులు తాము చేస్తున్న పనిని అందరు కలసి కట్టుగా ఆపివేయడం. వారు చేస్తున్న పనికి తగిన న్యాయం లభించలేదని భావించినపుడు సమ్మె చేయటం ద్వారా వారి కోర్కెలను తీర్చుకోవడానికి ఈ విధంగా యాజమాన్యాన్ని హెచ్చరిస్తారు. సమ్మె చేస్తున్న వారిని వారు చేస్తున్న వివిధ పనులను బట్టి వీరిని విభజించవచ్చు. సమ్మెను ఇంగ్లీషులో Strike అంటారు.

## కార్మికుల సమ్మె
కర్మాగారాలలో పనిచేసే కార్మికులు తమ డిమాండ్లను యజమానులు తీర్చలేదని తాము పని చేసే పనిని కార్మికులందరు సామూహికంగా తిరస్కరించి నిరసన తెలియజేస్తారు, ఈ విధంగా కార్మికులందరు సామూహికంగా చేసిన సమ్మెను కార్మికుల సమ్మె అంటారు.

## ఉద్యోగుల సమ్మె

## విద్యార్ధుల సమ్మె
విద్యార్థులు కొన్నిసార్లు తమ డిమాండ్లను ప్రభుత్వానికి లేదా పాఠశాల యాజమాన్యానికి తెలియజేయడానికి వ్యూహత్మకంగా తరగతులను బహిష్కరిస్తారు, ఈ విధంగా విద్యార్థులు తమ డిమాండ్లు నెరవేర్చుకొనుటకు సామూహికంగా తరగతులను బహిష్కరించడాన్ని స్టూడెంట్ స్ట్రైక్ లేక బాయ్ కట్ చేయడం అంటారు.

## ఇవి కూడా చూడండి

## బయటి లింకులు

వర్గం:సమ్మెలు
వర్గం:నిరసన కార్యక్రమాలు
పొన్ను

thumb|258x258px|వడ్రంగి ఉపయోగించే ఉలి లో ఉపయోగించిన లోహపు రింగులు (పొన్నులు)
**పొన్ను** : అనగా లోహంతో చేసిన రింగు. ఇది రోకలి, కొడవలి వంటి పనిముట్లలో  చివర అమర్చబడి ఉంటుంది. స్తూపాకారపు చెక్క చుట్టూ ఈ లోహపు రింగు అమర్చడం వల్ల అవి అరిగిపోకుండా, వాడుతున్నప్పుడు పాడైపోగుండా ఉంటుంది.   ప్రస్తుతం కొన్ని వస్తువులకు  లోహపు పొన్ను కాకుండా ప్లాస్టిక్ వంటివి కూడా వాడుతున్నారు.

## వ్యవసాయ రంగంలో
దీన్ని కర్రలకు వేస్తారు. రోకలికి క్రింద పెద్దది, పైన చిన్న పొన్ను వుంటుంది. వయసు మీరిన వారు వాడే చేతి కర్రకు కూడ పొన్ను వుంటుండి. పొన్ను వుండే కర్రను పొన్నుగర్ర అంటారు.  కొందరు తమ హోదా కొరకు, అందం కొరకు ఇత్తడి పొన్ను, లేదా బంగారు పొన్ను కూడ తమ చేతి కర్రలకు వాడు తుంటారు. పొన్ను వలన ఉపయోగాలు:  కర్ర బలంగా వుండి విరిగి పోకుండా, ఆరిగి పోకుండా వుంటుంది. రోకలి లాంటి వాటికి వుండే పొన్ను వలన దానికి బలం చేకూరడమే గాకుండా, దానితో చేసె పని కూడ తొందరగా అవుతుంది. కత్తులకు, కొడవళ్లకు కూడ పొన్ను వుంటుంది. పొన్ను అనగా పిడికి వున్న చిన్న  లోహ కవచం.

## ఇతర ఉదాహరణలు

* పెన్సిల్ వెనుక భాగంలో రబ్బరు అమర్చడంలో లోహపు లేదా ప్లాస్టిక్ తొడుగు వాడుతారు.
* వడ్రంగి పనివారు ఉపయోగించే ఉలి చివర లోహపు రింగు ఉంటుంది. దానిపై సుత్తితో కొట్టినా చెక్క పిడికి ఎటువంటి నష్టం జరగదు.
* చిత్రలేఖనానికి ఉపయోగించే బ్రష్ లలో బ్రెసిల్స్ ను కలిపి ఉంచడానికి లోహపు రింగు ఉంటుంది.
* దృశా తంతువులు (ఫైబర్ ఆప్టిక్స్) లో తీగలను బంధించడానికి గాజు, ఫైబర్ రింగులను వాడుతారు. ఈ రింగులు వాటిని గట్టిగా కలిపి ఉంచుతాయి. 

* దంతాలను పునరుద్ధరించే రూట్ కెనాల్ వైద్య విధానంలో దంతాలను స్థిరీకరించడానికి లోహపు రింగును వాడుతారు. 
* కొడవలి పిడి వాడినపుదు పాడైపోగుండా లోహపు రింగును అమర్చుతారు. 

## మూలాలు

వర్గం:పనిముట్లు
శిఖామణి

**శిఖామణి** (కర్రి సంజీవరావు) ప్రముఖ కవి, రచయిత.  కేంద్ర సాహిత్య అకాడమీ తెలుగు సలహాదారుడిగా నియమించబడ్డారు.

## జననం
ఈయన కాకినాడ సమీపంలోని యానాంలో 1957, అక్టోబర్ 30న జన్మించాడు.

## విద్యాభ్యాసం - ఉద్యోగం
యానాం, విశాఖపట్నం లలో ఉన్నత పాఠశాల విద్య పూర్తి చేసుకుని కాకినాడ పి.ఆర్.కాలేజిలో పట్టభద్రుడై విశాఖపట్నంలోని ఆంధ్ర విశ్వవిద్యాలయంలో ఎం.ఎ.చదివాడు. పఠాభి కవిత్వంపై డాక్టరేట్ థీసిస్ సమర్పించి పి.హెచ్.డి పట్టా పొందాడు. ప్రస్తుతం హైదరాబాద్ లోని తెలుగు విశ్వవిద్యాలయంలో అధ్యాపకుడిగా ఉన్నాడు.

## రచనా ప్రస్థానం
మొదట 'లావణ్య' కలంపేరుతో రచనలు చేసినా ఆ తరువాత బాల్యంలో తనను ఆదుకుని పెంచి పోషించిన శిఖామణి అనే సహృదయునికి కృతజ్ఞతగా ఆయన పేరునే కలంపేరుగా స్వీకరించాడు. ఇతని కవిత్వం హిందీ, ఇంగ్లీషు, తమిళం, కన్నడ, మళయాళ భాషల్లోకి తర్జుమా అయ్యింది.

### రచనలు
# మువ్వలచేతికర్ర
# చిలక్కొయ్య
# గిజిగాడు 
# హోరుగాలి
# ప్రయోగవాది పఠాభి (పి.హెచ్.డి సిద్ధాంతగ్రంథం)
# సమాంతర (ఆధునిక కవిత్వ వ్యాసాలు)
# కిర్రుచెప్పుల భాష
# నల్లగేటూ నందివర్ధనంచెట్టు
# తవ్వకం
# వివిధ
# దళిత సాహిత్య తత్వం
# The Black Rainbow
# అమ్మ (సంపాదకత్వం)
# తులనాత్మక వ్యాసాలు (సంపాదకత్వం)
# అర్ధ శతాబ్దపు ఆంధ్ర కవిత్వం (సంపాదకత్వం)
# తెలుగు ఏకాంక నాటక పరిచయం (సంపాదకత్వం)

## పురస్కారాలు
# మువ్వల చేతికర్ర కవితాసంపుటికి 1987లో ఫ్రీవర్స్ ఫ్రంట్ అవార్డు
# మువ్వల చేతికర్ర కవితాసంపుటికి 1987లో సమతా రచయితల సంఘం (అమలాపురం) అవార్డు
# మువ్వల చేతికర్ర కవితాసంపుటికి 1988లో తెలుగువిశ్వవిద్యాలయం కవితా పురస్కారం
# మువ్వల చేతికర్ర కవితాసంపుటికి 1989లో ఉమ్మడిశెట్టి సాహితీ అవార్డు
# మువ్వల చేతికర్ర కవితాసంపుటికి 1991లో విద్వాన్ బులుసు సీతారామశాస్త్రి స్మారక పురస్కారం
# గరికపాటి సాహితీ పురస్కారం- 1996
# అధికార భాషా సంఘం అంధ్రప్రదేశ్ ప్రభుత్వం వారి భాషా పురస్కారం- 2004
# రీజెన్సీ -కళావాణి- యానాం వారి పురస్కారం- 1997
# 2015 ఉగాది పురస్కారం 
# 2017లో ఆంధ్రప్రదేశ్ ప్రభుత్వం నుండి ఉగాది సందర్భంగా కళారత్న పురస్కారం

## పదవులు - గుర్తింపులు
# కేంద్ర సాహిత్య అకాడమీ తెలుగు సలహాదారులు

## మూలాలు

వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:యానాం వ్యక్తులు
వర్గం:1957 జననాలు
వర్గం:ఉమ్మడిశెట్టి సాహితీ అవార్డు గ్రహీతలు
వర్గం:తూర్పు గోదావరి జిల్లా రచయితలు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
హెచ్ ఎమ్ టివి

హెచ్ ఎం టీవి తెలుగులో ఒక ప్రధాన 24 గంటల వార్తా ఛానల్. హైదరాబాద్ మీడియా హౌజ్ అనే సంస్థ దీనిని ప్రమోట్ చేస్తోంది. గతంలో ఎన్నో పత్రికలకు సంపాదకులుగా పనిచేసిన, ప్రముఖ తెలుగు పాత్రికేయులు కె రామచంద్రమూర్తి దీనికి ప్రధాన సంపాదకులు. 

తెలుగుతో పాటూ, ఉర్దూ, ఇంగ్లీషుల్లో రెండు వార్తా బులిటెన్లు ఈ ఛానల్‌లో ప్రసారం అవుతాయి. ప్రత్యేక రాష్ట్ర ఉద్యమ నేపథ్యంలో ఈ ఛానల్ నిర్వహించిన **దశ దిశ** కార్యక్రమానికి తెలుగు ప్రజల నుంచి మంచి ఆదరణ లభించింది.

మిగిలిన తెలుగు ఛానళ్ల వలె బ్రేకింగ్ అంటూ ప్రాధాన్యత లేని వార్తలను, లేదా చిన్న అంశానికి అనసవర హైప్ క్రియేట్ చేయడం వంటి టిఆర్‌పి ట్రిక్కులకు హెచ్‌ ఎం టివి దూరం. సెలబ్రిటీల వ్యక్తిగత జీవితంలో ప్రజలకు అవసరం లేని పార్శ్వాలను కూడా ఈ ఛానల్ స్పృశించదు. క్రైమ్‌ను కేవలం వార్తలుగానే చూపిస్తుంది తప్ప నేర కథనాలను పాత్రలతో చిత్రీకరించి ప్రసారం చేయడం వంటి పనులు చేయదు. ప్రాంతీయ, కుల, మత, వర్గ, అన్నిటికంటే ముఖ్యంగా ఎటువంటి రాజకీయ పార్టీకి సంబంధం లేకుండా స్వంతంగా పనిచేసే చానల్.
## ప్రారంభ చరిత్ర
ఈ ఛానల్ వ్యవస్థాపకులలో ప్రముఖ జర్నలిస్టు మల్లేపల్లి లక్ష్మయ్య ఒకరు.

## కొన్ని విభాగాలు
#న్యూస్ రూం
#స్టూడియో
#స్క్రోలింగ్
#వాయిస్ ఓవర్
#పీసీఆర్
#ఎంసీఆర్
#కార్ రూం
#లైబ్రరీ 

## ఇతర విశేషాలు
* హైదరాబాద్ మీడియా హౌజ్ లిమిటెడ్ ఆధ్వర్యంలో 2011 జూలై 15 న ది హన్స్ ఇండియా అనే ఇంగ్లీష్ దిన పత్రికను ప్రారంభించారు.
## బయటి లింకులు
* Official site
* Live streaming
* ఫేస్ బుక్‌లో హెచ్ ఎం టివి
* ఫేస్ బుక్ పేజి
సాక్షి టివి

thumb|265x265px|సాక్షి టీవీ, ప్రధాన కార్యాలయం, హైదరాబాదు
యాక్షి టీవీ అనేది తెలుగు న్యూస్ టెలివిజన్ ఛానల్, ఇది 2009 మార్చి 1 న ఇందిరా టెలివిజన్ లిమిటెడ్ గ్రూప్ ప్రారంభించింది. దీని ప్రధాన కార్యాలయం హైదరాబాద్ వద్ద, ప్రాంతీయ కార్యాలయం విజయవాడలో ఉంది. ఈ ఛానెల్ రాజకీయ, ప్రస్తుత వ్యవహారాలు, ఇతర ప్రోగ్రామింగ్‌లతో పాటు అన్ని శైలులలో వార్తల మిశ్రమాన్ని కలిగి ఉంటుంది. ఛానెల్‌లో స్పోర్ట్స్, బిజినెస్, ఫీచర్స్, సినిమా వంటి కార్యక్రమాలు కూడా ఉన్నాయి. దీనికి తెలుగు మాట్లాడే రాష్ట్రాలైన ఆంధ్రప్రదేశ్, తెలంగాణ, న్యూ ఢిల్లీలో కూడా ఒక నెట్‌వర్క్ ఉంది. సంస్థకు ఒక బోర్డు నేతృత్వం వహిస్తుంది.

## చరిత్ర
ఈ ఛానల్ 2009 మార్చి 1న ప్రారంభించబడింది. ఈ మీడియా గ్రూప్ ఇందిరా టెలివిజన్ పేరుతో పనిచేస్తోంది.

## విమర్శలు
సాక్షి టీవీని 2016 జూన్ 10 న ఆంధ్రప్రదేశ్‌లో నిషేధించినప్పటికీ 2 రోజుల తర్వాత తిరిగి ప్రారంభించారు.

## ఇవి కూడా చూడండి

* సాక్షి (ప్రసారమధ్యమ సమూహం)
* ''సాక్షి'' (దినపత్రిక)
* సాక్షి ఎక్సలెన్స్ పురస్కారాలు

## మూలాలు


## బాహ్య లంకెలు

* 

వర్గం:తెలుగు టీవీ ఛానళ్ళు
వర్గం:2009 స్థాపితాలు
రూర్కీ

**రూర్కీ** భారతదేశంలోని ఉత్తరాఖండ్ రాష్ట్రంలోని ఒక పట్టణం. ఇది గంగా కాలువ ఒడ్డున, ఢిల్లీ - డెహ్రాడూన్ జాతీయ రహదారి పై ఉంది. భారతదేశంలోని అత్యంత పాతవైన సైనికస్థావరాలలో రూర్కీ కంటోన్మెంట్ ఒకటి. అంతేగాక 1853 నుండి బెంగాల్ ఇంజనీర్స్ గ్రూప్ ప్రధాన కార్యాలయంగా ఉంది. ఆసియాలో మొట్టమొదటి ఇంజనీరింగ్ కళాశాల (ప్రస్తుతం భా.ప్రౌ.సం లేదా ఐ.ఐ.టీ) కూడా ఇక్కడ ఉంది. 
ఆసియాలోని మొట్టమొదటి ఇంజనీరింగ్ కళాశాల ఉండటం చేతనూ, గంగా నది కాలువల నిర్వహణ యంత్రాంగానికి, ప్రధాన స్థానం కావడం చేతనూ, పారిశ్రామికంగా అభివృద్ధి చెందుటుండుటచేతనూ, రూర్కీ విద్యావంతుల నగరంగానూ, ఇంకా ముఖ్యంగా ఇంజనీర్ల నగరంగా భాసిల్లుతోంది.

## చరిత్ర

## జనసంఖ్య

2011 జనాభా లెక్కల ప్రకారం రూర్కీ జనాభా 252,784. జనాభాలో స్త్రీ పురుషుల నిష్పత్తి 47:53 గా ఉంటుంది. అక్షరాస్యత 83%గా ఉండి జాతీయ అక్షరాస్యతకన్నా ఎక్కువగానే ఉంటుంది. జనాభాలో 61% హిందువులు (వీరిలో 29.9% బ్రాహ్మణులు,13.8% వైశ్యులు, 17.3% ఇతర కులములు ), 28% మహమ్మదీయులు, 9% శిక్కులు, 1.7% జైనులు, 0.3% క్రైస్తవులు ఉన్నారు.
హిందీ, ఉర్దూ, పంజాబీ ఇక్కడి ప్రధాన భాషలు.

## రవాణా సౌకర్యాలు

రూర్కీ పట్టణం భారతదేశంలోని వివిధ పట్టణాలతో రోడ్డు, రైలు సౌకర్యాలతో అనుసంధానింపబడి ఉంది. రూర్కీ రైల్వే స్టేషను హౌరా-అమృతసర్ ప్రధాన లైన్ పైన ఉంది. రూర్కీ పట్టణం ఉత్తరాఖండ్ రాష్ట్రపు ప్రధాన రోడ్డు కూడళ్లలో ఒకటి. రెండు జాతీయ రహదారులు 58 (ఢిల్లీ- హరిద్వార్-మనా), 73 (పంచకుల/చండీఘఢ్ - యమునానగర్-రూర్కీ) రూర్కీ నడిబొడ్డునుండి పోతున్నాయి. పరిసర పట్టణాలైన హరిద్వార్,డెహ్రాడూన్, ఋషీకేశ్, సహారన్‌పూర్, మీరట్, ముజఫర్‌నగర్, అంబాలా, చండీఘఢ్, ఢిల్లీలకు ఉత్తరాఖండ్ రాష్ట్ర రోడ్డు రవాణా సంస్థ, ఉత్తరప్రదేశ్ రాష్ట్ర రోడ్డు రవాణా సంస్థల బస్సులు ఉన్నాయి. అత్యంత సమీపంలోని ఎయిర్‌పోర్ట్ డెహ్రాడూన్ లో ఉంది.

## విద్యాలయాలు, పరిశోధనాసంస్థలు

రూర్కీ పట్టణం అనేక విద్యాసంస్థలకీ, పరిశోధనా సంస్థలకీ నిలయమై ఉంది. రూర్కీలోని భారతీయ ప్రౌద్యోగిక సంస్థానం ప్రముఖమైనది. ఇది థామ్సన్ కాలేజ్ ఆఫ్ సివిల్ ఇంజనీరింగ్‌గా ప్రారంభమైన, అటుపైన రూర్కీ విశ్వవిద్యాలయంగా మారి, 2001లో భారతీయ ప్రౌద్యోగిక సంస్థానం (ఐ.ఐ.టీ)గా ఏర్పడింది. ఆసియాలోని మొట్టమొదటి ఇంజనీరింగ్ కళాశాల ఇదే. 
రూర్కీలోని పరిశోధనా సంస్థల్లో కేంద్రీయ భవన పరిశోధనా సంస్థానం (CBRI), నీటి పారుదల పరిశోధనా సంస్థానం (Irrigation Research Institute), ప్రత్యామ్నాయ జలశక్తి కేంద్రం (AHEC), నీటిపారుదల నమూనాల సంస్థ (Irrigation Design Organization), జాతీయ జల విజ్ఞాన సంస్థానం (NIH) ప్రముఖమైనవి. ఇవి కాక అనేక వృత్తివిద్యా కళాశాలలు, జూనియర్ కళాశాలలు, పాఠశాలలు కూడా ఉన్నాయి.
కరిడివారి పల్లి

**కరిడివారి పల్లి**, చిత్తూరు జిల్లా, బంగారుపాలెం మండలానికి చెందిన రెవెన్యూయేతర గ్రామం. 
 

కరిడివారి పల్లి బంగారుపాళ్యానికి కేవలం 2 కి.మీ. ల దూరంలో గలదు. ఈ గ్రామంలో రైతులు ఎక్కువగా మామిడి తోటలను పెంచుతారు. ఈ గ్రామంలో ఒక పురాతన దేవాలయం గలదు. ఆ దేవాలయం ద్రౌపది దేవి, పంచ పాండవులది. ఒక చర్చి గలదు. గ్రామంలోని ప్రజలు ఎంతో ఐక్యతతో మెలగుతారు. దీపావళి, సంక్రాంతి పండుగలను ఎంతో ఘనంగా జరుపుతారు. చాలా మంది ఉపాధ్యాయులు కలరు. కనీస అవసరాల వసతులు బాగా వుంటాయి. ఒక పాఠశాల గలదు. ఇది 1990 కన్న ముందు నిర్మించబడింది. దేశ సేవకు అవసరమయ్యే సైనికులు ఈ గ్రామం నుంచి కూడా ఉన్నారు. గ్రామ పెద్దలుగా నరసింహా రెడ్డి, గురుస్వామి రెడ్డి వ్యవహరిస్తున్నారు. విద్యావంతులు ఎక్కువగా ఉన్నారు. గ్రామంలో ఎక్కువగా క్రికెట్, వాలీ బాల్ టోర్నమెంట్లు జరుగుతూ వుంటాయి.
## మూలాలు

## వెలుపలి లంకెలు
గడ్డపార

**గడ్డపార** (లేదా **గునపం** లేదా **గడ్డపలుగు**) అనగా ఇనుము ఉక్కు లోహాలతో తయారైన స్థూపాకారపు మనిముట్టు. దీనిని ప్రధానంగా భూమి త్రవ్వడానికి ఉపయోగిస్తారు. ఇది తక్కువ బరువును(సుమారు 5 కిలోగ్రాములు) కలిగి ఉండి 5 నుంచి 6 అడుగుల పొడవు ఉంటుంది.
దీనికి ఒక వైపు లేదా రెండు వైపులా పదును ఉంటుంది. కొన్ని గడ్డపారలకు ఒకవైపు త్రిభూజాకారంలో పదునుగాను మరొక వైపు సూది మొన ఆకారంలో పదునుగాను ఉంటుంది.దీనికి పదును తగినప్పుడల్లా కొలిమి నందు వేడి చేసి పదును చేస్తుంటారు. దీనిని అప్పుడప్పుడు ఉపయోగిస్తుండాలి లేదా త్రుప్పు పట్టి పాడవుతుంది. దీనిని వ్యవసాయ పనులు చేయడానికి ఉపయోగిస్తారు.
## జాగ్రత్తలు
దీనిని ఉపయోగించేటప్పుడు ఏ మాత్రం అజాగ్రత్తగా ఉన్నా ప్రమాదం జరిగే అవకాశం ఉంది.

## సామెతలు
* గడ్డపారలు గాలికి కొట్టుకు పోతుంటే, పుల్లాకు నా గతి ఏమీ అన్నదిట.

* గడ్డపారలకు పగులని బండలు, చెట్ల వేళ్ళకు చెప్పకుండా పగులుతాయి.

## ఇవి కూడా చూడండి

## మూలాలు

## బయటి లింకులు

వర్గం:వ్యవసాయ పనిముట్లు
హనీమూన్

thumb|నూతన వధూవరులు హనీమూన్ లో దృశ్యం
**హనీమూన్** లేక హనిమూన్ (Honeymoon) అనేది ఇంగ్లీషు పదం. దీనిని తెలుగులో తియ్యని వెన్నెల అని అంటారు. చంద్రుడు నెల రోజులకు సంకేతం, తేనె ఎంతో తీయగా మధురంగా ఉంటుంది వీటి రెండిటి కలయికే హనీమూన్. అలాగే నూతన వధూవరులు మధురమైన క్షణాలను అనుభవించడానికి, ఉల్లాసంగా గడపడానికి నెల రోజుల పాటు లేదా కొన్ని రోజులపాటు అందమైన, ప్రశాంతమైన ప్రదేశాలకు వెళ్ళి వస్తుంటారు. ఈ విధంగా నూతన వధూవరులు శారీరకంగా, మానసికంగా ఒకటైయెందుకు జరుపుకునే మొదటి ఉల్లాస యాత్రని హనీమూన్ అంటారు.

## చరిత్ర
"హనీమూన్" ఆలోచన అనేక యూరోపియన్ సంస్కృతులలో ఐదవ శతాబ్దం వరకు ఉంది,ఆ కాలంలో    సమయాన్ని చంద్రడని  లెక్కగా ఉంచుకొని సమయాన్ని   చక్రాలతో లెక్కించేవారు. ఆ వివాహాలలో  నూతన వధూవరులకు (పెళ్లి  జంటలకు)  కలిసి తాగడానికి ఆల్కహాలిక్ హనీ వైన్ అయిన "మూన్"   సుమారు ఒక నెల వచ్చేది ఖరీదైన  మీడ్ను బహుమతిగా ఇచ్చేవారు. యూరోపియన్ సంస్కృతులలో మీడ్ కామోద్దీపనకారి అని భావించడం జరుగుతుంది, కనుక నూతన పెళ్లి అయిన  జంటలు లైంగిక పరంగా సాన్నిహిత్యాన్ని పెరగడానికి మోతాదులో  తగినంత తాగడానికి 30 రోజులు వైన్ తాగాలని చెపుతారు. ఈ సమయంలో నూతన  జంట తమ మొదటి బిడ్డకు జన్మనిస్తుందని భావించడం జరిగింది. చాలా మంది చరిత్రకారులు "హనీమూన్" అనే పదం ఈ భావన నుండి పుట్టిందని పేర్కొంటారు. అయితే కొంతమంది చరిత్రకారుల అభిప్రాయం ప్రకారం, హనీమూన్ అనేది "పట్టుబడటం ద్వారా వివాహం" ( కిడ్నాప్  అవశేషం) తెలుపుతారు. అపహరణకు గురైన వధువును వారి కుటుంబ సభ్యులు వెతకడం మానేసే వరకు లేదా వారు గర్భవతి అయ్యే వరకు వరుడు నెలల తరబడి దాచిపెట్టేవాడని వారు పేర్కొన్నారు. చైనా, దక్షిణ అమెరికా, తూర్పు, దక్షిణాసియా, ఆఫ్రికా, కొన్ని యూరోపియన్ సమాజాలలో   మహిళ కుటుంబానికి కట్నం ఇవ్వకుండా ఉండటానికి కొంతమంది పేద పురుషులు ఇలా చేశారని భావిస్తున్నారు. ఒక విధముగా పెళ్లి తర్వాత ప్రేమ పరంగా,ఉల్లాస భరితంగా జరిగే ఒక  విహారయాత్ర గా చెప్పవచ్చు.

## వివాదాస్పదం
thumb|బాలి ద్వీపం అడవి ( వర్షములో)  నూతన పెళ్లి ఆయిన జంట.
హనీమూన్ పదం  వివాదాస్పదంగా ఉంది. కొంతమంది  1500 సంవత్సరాలలో  పాత ఆంగ్ల "హోనీ మూన్" నుండి ఉద్భవించిందని పేర్కొన్నారు. హోనీ అనేది కొత్త వివాహం  మాధుర్యాన్ని వర్ణించే పదం, వివాహిత దంపతుల మధ్య ప్రేమ ( రొమాంటిసిజం) అనివార్యంగా చంద్రుని క్షీణత వలె మసకబారుతుందని మూన్ సూచించాడు. "హనీమూన్"  అనేది వివాహ వేడుక తరువాత వారాల్లో బాబిలోనియన్లు మీడ్ తాగే పురాతన ఆచారానికి నిదర్శనమని మరికొందరు వాదిస్తున్నారు.  అయితే హనీమూన్ చరిత్రపై చరిత్ర కారులు పేర్కొన్నట్లు, నూతన వధూవరుల  కొత్త జీవిత భాగస్వామితో ఒంటరిగా గడపడం,  జీవితాన్ని కలలు కనడం వంటిదిగా భావించవచ్చు.  హనీమూన్ అనేది నవ వధూవరుల మధ్య అవసరమైన సమయం, దూరం, ఏకాంతముగా గడపటానికి  వివాహ వేడుకలలో జరిగే  ప్రణాళిక మారటం, తో  ఒత్తిడిని నివారణ కు  ఒక మంచి అవకాశం అని  కుటుంబాలకు తెలుసు. 

అమెరికా ప్రజలు హనీమూన్ 19 వ శతాబ్దపు గ్రేట్ బ్రిటన్ నుండి వచ్చిందని. బంధువులు పెళ్లికి హాజరు కాలేనప్పుడు, వారిని కలవడానికి నూతన వధూవరులు (కొత్త జంటగా)  వారిని వ్యక్తిగతంగా చూడటానికి రైలు, బండిలో చాలా దూరం ప్రయాణించేవారని పేర్కొంటారు. ఈ ప్రయాణమును  బ్రైడల్ టూర్ అని పిలుస్తారు,ఈ ప్రయాణాలు  వారాలు లేదా నెలల తరబడి  ఉండవచ్చు.
## ఇవి కూడా చూడండి
శోభనం

## బయటి లింకులు

## మూలాలు

వర్గం:హిందూ సాంప్రదాయాలు
వర్గం:వివాహాలు
నాసా

**నాసా** అమెరికా సంయుక్త రాష్ట్ర ప్రభుత్వానికి చెందిన **నేషనల్ ఏరోనాటిక్స్, స్పేస్ అడ్మినిస్ట్రేషన్** అనే సంస్థను సంక్షిప్తంగా నాసా అని వ్యవహరిస్తూంటారు. ఇది 1958 జూలై 29 న స్థాపించబడింది. దీని వార్షిక బడ్జెట్ 2007లో $16.8 బిలియన్ అమెరికన్ డాలర్లు. అంతరిక్ష ప్రాజెక్టులు మాత్రమే కాకుండా మిలిటరీ అంతరిక్ష విశ్లేషణకు ఈ సంస్థ ద్వారా చేపడుతున్నారు. దీని ప్రధాన కేంద్రం వాషింగ్టన్లో గలదు.

## Reference


వర్గం:అంతరిక్ష సంస్థలు
వర్గం:నాసా
జల విజ్ఞాన సంస్థానం

thumb|ప్రధాన కార్యాలయం ఉత్తరాఖండ్ లోని రూర్కీ నందు రితేష్ ఆర్య సమావేశం @ నేషనల్ ఇన్స్టిట్యూట్ ఆఫ్ హైడ్రాలజీ, ఐఐటి రూర్కీ, భారత ప్రభుత్వం
జాతీయ జలవిజ్ఞాన సంస్థానం (National Institute of Hydrology), కేంద్ర జలవనరుల మంత్రిత్వ శాఖ పరిధిలోని ఒక భారత ప్రభుత్వ సంఘము. ఇది 1978నుండి జలవిజ్ఞాన, జలవనరుల రంగాలలో దేశానికే తలమానికమైన సంస్థానంగా ఉన్నది. ఇది స్వయప్రతిపత్తి కలిగి, కేంద్ర జలవనరుల మంత్రిత్వశాఖచే పోషింపబడుతూ, క్రింది లక్ష్యాలను కలిగియున్నది.

1. జలవిజ్ఞానానికి సంబంధించిన అన్ని వ్యవస్థీకృత, శాస్త్రీయ కార్యాలను ప్రారంభించడం, సహాయపడడం, ప్రచారం చేయడం, సమన్వయ పరచడం,

2. జలవిజ్ఞాన రంగానికి చెందిన వివిధ జాతీయ, విదేశీ అంతర్జాతీయ సంస్థలతో కలిసి పనిచేయుట

3. పై లక్ష్యాలకి సంబంధించిన పరిశోధన, సూచనా గ్రంథాలయాన్ని స్థాపించటం, పోషించటం, అందుకు సంబంధించిన గ్రంథాలు, విశ్లేషణలు, పత్రికలు, ఇతర ప్రచురణలను సేకరించటం.

4. ఏ లక్ష్యాలని సాధించుటకై ఈ సంస్థానం ఏర్పడిందో అట్టి లక్ష్యాలసాధనకు ఒక సంస్థగా అవసరమైనవి, ఆకస్మికంగా చేయవల్సినవి, పరిశీలించి జరుపవలసినవి అయినట్టి అన్ని పనులూ చేయటం

ఈ సంస్థానం ప్రధాన కార్యాలయం ఉత్తరాఖండ్ లోని రూర్కీ నందు ఉన్నది. దీనికి బెల్గాం, కాకినాడ, జమ్ము, సాగర్‌లలో ప్రాంతీయ కేంద్రాలు; పాట్నా, గువహతిలలో వరద నిర్వహణా పద్ధతుల అధ్యయన కేంద్రాలు ఉన్నవి.

## మూలాలు

## వెలుపలి లంకెలు
వర్గం:ప్రభుత్వ సంస్థలు
జవహర్‌లాల్ నెహ్రూ జాతీయ నగర పునర్నిర్మాణ యోజన

alt=JNNURM Scheme Water Supply.JPG|thumb|JNNURM స్కీం నీటి సరఫరా
జవహర్‌లాల్ నెహ్రూ జాతీయ నగర పునర్నిర్మాణ యోజన ఒక నగర ఆధునికీకరణ పథకంగా కేంద్ర నగరాభివృద్ధి మంత్రిత్వ శాఖ, భారత ప్రభుత్వం వారిచే ప్రారంభించబడింది. పట్టణాలలోని జీవనప్రమాణాలు, మౌలిక సదుపాయాలను మెరుగుపరుచే కార్యక్రమంగా భారత ప్రధాని డా. మన్మోహన్ సింగ్ గారిచే డిసెంబరు 3, 2005న అధికారికంగా ప్రారంభిచబడినది.

##### శీర్షిక పాఠ్యం
## పథకం పరిధిలోకి వచ్చు పట్టణాలు/జనావాసాల జాబితా

### 'A' వర్గం

1. ఢిల్లీ 

2. ముంబయి 

3. అహమదాబాద్

4. బెంగుళూరు

5. చెన్నయి

6. కోల్‌కత

7. హైదరాబాద్

### 'B' వర్గం

1. తిరువనంతపురం

2. ఫరీదాబాద్

3. భోపాల్

4. లూధియానా

5. జయ్‌పూర్

6. లక్నో

7. మధురై

8. నాశిక్

9. పూణె

10. పాట్నా

11. కోయంబత్తూరు

12. వారణాసి

13. అగ్రా

14. అమృతసర్

15. విశాఖపట్టణం

16. వడోదర

17. సూరత్

18. కాన్‌పూర్

19. నాగ్‌పూర్

20. మీరట్

21. జబ్బల్‌పూర్

22. జంషెడ్‌పూర్

23. అసాంసోల్

24. అల్లహాబాద్

25. విజయవాడ

26. రాజ్‌కోట్

27. ధన్‌బాద్

28. ఇందోర్

29. కొచ్చిన్

## ఇవి కూడా చూడండి
* మహాత్మా గాంధీ జాతీయ గ్రామీణ ఉపాధి హామీ పధకం
* కేంద్రప్రభుత్వ ఆరోగ్య పథకం
* మధ్యాహ్న భోజన పథకము
* స్వచ్ఛ భారత్
* జాతీయ సేవా పథకం
* ప్రధాన మంత్రి జన్‌ధన్ యోజన
వర్గం:భారత ప్రభుత్వ పథకాలు
పిలాని

**పిలాని** రాజస్థాన్ రాష్ట్రంలోని ఒక పట్టణం. ఇది బిట్స్ విద్యా సంస్థల ద్వారా ప్రసిద్ధి చెందినది

## చరిత్ర
ఈ నగరం ఘనశ్యాం దాస్ యొక్క జన్మస్థలం, పిలానియా గోత్రానాకి సంభందించిన ఒకానొక వీరుని పరాక్రమానికి మెచ్చి అప్పటి రాజు ఈ ప్రాంతానికి ఈ పేరును నిర్ణయించాడు. పిలాని పట్టణం చాల చిన్న పట్టణం. ఇది సూరజ్ గర్ పట్టణానికి 6 కిలోమీటర్ల దూరంలో కలదు.

## విద్యాసంస్థలు
పిలాని ఘనశ్వాం దాస్ సొంత ఊరు కావడంతో అక్కడ పలు విద్యా సౌకర్యాలను ఏర్పాటు చేసారు. వాటిలో కొన్ని
* పిలానిలో ప్రతిష్థాత్మకమైన "బిర్లా ఇనిస్టిట్యూట్ ఆఫ్ టెక్నాలజీ అండ్ సైన్సెస్" (బిట్స్)సంస్థను 1964 లో స్థాపించారు.
* బి.కె. బిర్లా ఇనిస్టిట్యూట్ ఆఫ్ ఇంజనీరింగ్ (బికెబైట్) 
* .ఇంద్రమని మాండేలియ బాలికా కళాశాల
* షాదిలాల్ కటారియా టీచర్ ట్రైనింగ్ కళాశాల
* జి.డి.బిర్లా మొమోరియల్ పాలిటెక్నిక్ ఇనిస్టిట్యూట్
* శ్రీధర్ యునివెర్సీటీ
* బిర్లా పబ్లిక్ స్కూల్
* బిర్లా బాలికా విద్యానికేతన్
* బిర్లా శిశు విహార్

## రవాణా సౌకర్యాలు
పిలాని పట్టణానికి నేరుగా రైలు సౌకర్యం లేదు. దగ్గర్లోని రైల్వే స్టేషను చిరావా వద్దనున్నది. 220 కి.మీ దూరంలో ఉన్న జైపూర్, 210 కి.మీ దూరంలో ఉన్న ఢిల్లీ నగరాలకి రోడ్డుమార్గాన చేరుకోవచ్చు.

## ఇతర విశేషాలు
పిలానిలో చూడవలసిన ప్రదేశాలలో కొన్ని
* బిట్స్ పిలాని కాంపస్
* బిర్లా మ్యూజియం
* ఆదిత్య బిర్లా మొమోరియల్ గ్రూప్ సర్స్వతి మందిరం
* శివగంగ కాలువ
* రామ మందిరం, ఉద్యానవనం
*షిర్డీ సాయిబాబా దేవాలయం, దుర్గ మందిరం
## వనరులు
* https://web.archive.org/web/20130316192611/http://www.bits-pilani.ac.in/
జమ్మూ డివిజన్

**జమ్మూ విభాగం,** ఉత్తర భారతదేశంలోని జమ్మూ కాశ్మీర్ రాష్ట్రంలోని జిల్లాల సమూహాలతో కూడిన రెండు పరిపాలనా విభాగాలలో ఇది ఒకటి. ఈ ప్రాంతాన్ని "దుగ్గర్ దేశం" అని కూడా పిలుస్తారు. ఈ ప్రాంతం చాలావరకూ కొండలతోనూ, పర్వతాలతోనూ నిండి ఉంటుంది. కాశ్మీర్  విభాగం, హిమాలయాల్ని వేరుచేసే పిర్ పంజాల్ పర్వతశ్రేణి కూడా ఇక్కడే ఉంది. చీనాబ్ ప్రధాన నది.

జమ్మూ పట్టణం (అధికారికనామం జమ్మూ-తావి) జమ్మూ కాశ్మీర్ రాష్ట్రపు శీతాకాలపు రాజధాని. దీనిని "గుళ్ళ పట్టణం (City of Temples)" గా కూడా పిలుస్తారు. ఇచ్చట అనేక ప్రసిద్ధ ఆలయాలున్నాయి. అందులో కత్రాలోని, వైష్ణోదేవి ఆలయం ఒకటి. జమ్మూ ప్రాంతంలో అత్యధికులు హిందువులు. ముస్లింలు, సిక్కులు కూడా అధికసంఖ్యలో ఉన్నారు.

## భౌగోళికం
జమ్మూకి ఉత్తరాన కాశ్మీరు, తూర్పున లడఖ్, దక్షిణాన పంజాబ్, హిమాచల్ ప్రదేశ్, పడమట నియంత్రణ రేఖకు ఆవల పాకిస్తాన్ ఆక్రమిత జమ్మూ కాశ్మీరు (భారతదేశంలో పాకిస్తాన్ ఆక్రమిత కాశ్మీరు అని పిలిస్తే, పాకిస్తాన్ లో స్వతంత్ర కాశ్మీరు అనిపిలుస్తారు) ఉన్నాయి. ఉత్తరాన కాశ్మీరు లోయకి, దక్షిణాన దామన్ కోహ్ మైదానం మధ్యలోని శివాలిక్ పర్వతాలే జమ్మూ అంతటా ఉన్నాయి. పీర్ పంజాల్ శ్రేణి, త్రికూట పర్వతాలు, తవినది ఈ ప్రాంత సౌందర్యానికి వన్నె తెస్తున్నాయి.

## విభాగంలోని జిల్లాలు
జమ్మూ విభాగంలో 10 జిల్లాలు ఉన్నాయి.

# కథువా
#జమ్మూ
# సంబా
#ఉధంపూర్
#రియాసీ
#రాజౌరీ
#పూంచ్
#దోడా
# రంబాన్
# కిష్త్‌వార్

## గణాంకాలు
2001, 2011 భారత జనాభా లెక్కలు ప్రకారం జమ్మూ విభాగంలోని జిల్లాల జనాభా గణాంకాలు  ఈ కింది విధంగా ఉన్నాయి. 

## దర్శనీయ స్థలాలు

* వైష్ణోదేవి ఆలయం

## ఇవికూడా చూడండి

* కాశ్మీరు విభాగం (కాశ్మీరు లోయ)

## మూలాలు


## వెలుపలి లంకెలు

వర్గం:పరిపాలనా విభాగాలు
వర్గం:జమ్మూ కాశ్మీరు పరిపాలనా విభాగాలు
జంషెడ్‌పూర్

**జంషెడ్‌పూర్** జార్ఖండ్ రాష్ట్రంలోని అతి పెద్ద నగరం. భారతదేశపు మొట్టమొదటి ప్రణాళికాయుత పారిశ్రామిక నగరమైన జంషెడ్‌పూర్ కీ.శే జంషెడ్‌జీ నస్సర్‌వాంజీ టాటా చే నిర్మింపబడింది. ఇది ఉక్కు నగరంగానూ, టాటానగర్‌గానూ, భారతదేశపు పిట్స్‌బర్గ్‌గానూ ప్రసిద్ధి పొందింది. జార్ఖండ్ రాష్ట్రంలోని తూర్పు సింగ్బం జిల్లాకిది ముఖ్యపట్టణము.

జనాభా వివరాలు

2011 జనాభా లెక్కల ప్రకారం జంషెడ్‌పూర్ నగరంలో 13,37,131 మంది నివసిస్తున్నారు. జనాభాలో పురుషులు 52.1%, స్త్రీలు 47.9% గానూ ఉండి 85.94% అక్షరాస్యతతో ఉంది. హిందీ, బెంగాలీ, ఒడియా, సంథాలీ భాషలు ఎక్కువగా మాట్లాడబడుతున్నాయి.

## ముఖ్యమైన వ్యక్తులు

* ఇశితా దత్తా
* తనూశ్రీ దత్తా
* సౌరభ్ తివారీ (క్రికెటర్)
* కె.వి.పి. రావు (క్రికెటర్)
* వి. వెంకట్రామ్ (క్రికెటర్) 

## దేవాలయాలు
* రాంకిని ఆలయం, జాదుగోరా
## ఇవి కూడా చూడండి
* డిమ్నా సరస్సు

వర్గం:జార్ఖండ్ నగరాలు పట్టణాలు